31999R2471
L 301/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2471/1999 НА КОМИСИЯТА
от 23 ноември 1999 година
за изменение на Регламент (ЕO) № 669/97 на Съвета относно откриване и управление на тарифни квоти и тарифни тавани на Общността, установяване на наблюдение от страна на Общността за определени риби и рибни продукти с произход от Фарьорските острови
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 669/97 на Съвета от 14 април 1997 г. относно въвеждане и управление на тарифни квоти и тарифни тавани на Общността, установяване на наблюдение от страна на Общността за определени риби и рибни продукти с произход от Фарьорските острови и относно дефиниране на подробни разпоредби за изменение и адаптиране на тези мерки и отмяна на Регламент (ЕО) № 1983/95 (1), изменен с Регламент (ЕО) № 1034/98 на Комисията (2), и по-специално членове 5 и 6 от него,
(1)
като има предвид, че Решение № 1/99 на Съвместния комитет ЕО/Дания-Фарьорски острови (3) замести Протокол 1 от Споразумението относно тарифното третиране и уредбата, приложима към някои риби и рибни продукти, пускани за свободно движение в Общността или внасяни във Фарьорските острови;
(2)
като има предвид, че новият Протокол 1 отмени клаузата за референтните цени, тарифните тавани на Общността и статистическото наблюдение, което понастоящем се прилага по отношение на някои риби и рибни продукти, освободени от мита; като има предвид, че следователно Регламент (ЕО) № 669/97 на Съвета трябва да бъде коригиран, за да се заличат членовете, с които тези мерки бяха въведени, заедно с приложения II и III към тях;
(3)
като има предвид, че безмитната квота за сьомга (09.0673) бе заменена с неограничен безмитен внос; като има предвид, че статутът на „най-облагодетелствана нация“ бе възстановен за някои изделия, които в момента са освободени от мита по силата на тарифни квоти, по-специално готови храни и консерви от херинга и скумрия (09.0677), филе от хек (09.0683), крабове (09.0685) и миди (09.0687); като има предвид, че тарифните квоти остават за четири други продукта; като има предвид, че приложение I към Регламент (ЕО) № 669/97 трябва да бъде изменено, за да се отчетат тези промени;
(4)
като има предвид, че мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 669/97 се изменя, както следва:
1.
В заглавието думите „и тавани“ и думите „и установяващи наблюдение на общностно равнище“ се заличават.
2.
В член 1 „приложение I“ се заменя с „приложението“.
3.
Членове 4 и 7 се заличават.
4.
Приложение I се заменя с приложението към настоящия регламент.
5.
Количествата, внесени след 1 януари 1999 г. в рамките на тарифните квоти с поредни номера 09.0671, 09.0675, 09.0679 и 09.0681, прилагани по силата на Регламент (ЕО) № 669/97, се броят по сметката на съответните тарифни квоти, изброени в приложението към настоящия регламент.
6.
Приложения II и III се заличават.
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 август 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 ноември 1999 година.